Деңгейлеп оқыту бағдарламасын жүзеге асыруда математика пәнінен

 критериалды бағалауды жүргізу тәсілдері                                                                                                             
 Жанбуршина К.Б.
Ақтөбе облыстық мамандандырылған физика-математикалық мектеп интернаты
                                                                           Ұстаз қызметінің негізгі мәні – әр оқушыға   

                                                                         жетістікке жете алатындай жағдай туғызу.                                                                                                                         

                                                                                                                             А.Белкин              

 Жалпы білім беретін мектептердегі оқу-тәрбие үрдісін жаңаша дамыту, яғни, оның нәтижесін өңіл толарлықтай болуын қадағалау жаңашыл педагогтардың қолында болды. Жаңашыл педагогтардың негізгі мақсаты- оқушылардың алатын білімін сапалы ету, оның толыққанды жеке тұлға болып қалыптасуына негіз алу. Қазақстан Республикасының әлемнің үздік үлгіге сәйкес инновациялық білім кеңістігіне енуді мақсат етуі, дамудың озық деп танылған жобаларын тәжірибеге енгізуі нәтижесінде қазақстандық білім беру стратегиясы мен бағыттарын жаңартудың қажеттілігі күннен-күнге айқындала түсуде.       Сыныптағы бағалау тек қана техникалық тәсіл емес. Мұғалімдер жазбаша немесе ауызша түрд баға қою жолымен бағалайды. Олар қолданатын кез келген нысанның артында объективті немесе жеткілікті дәрежеде объективті емес нормалар мен стандарттар ғана емес, сондай-ақ баланың дамуы, оқуы және ынтасы туралы түсінік, сонымен қатар өзін-өзі бағалау, қабілеттілік және күш-жігер сияқты ұғымдарға қатысты құндылықтар жатады. Осы модульді математика пәнін оқытуға енгізуге мұғалімдерге арналған нұсқаулыққа сүйене отырып, оқытудың қиындықтарын анықтау, оқушылардың болашақтағы мінез-құлқы мен дамуын болжау және сұрыптау, белгіленген стандарттардың орындалуын бақылау мақсатын көзделеді. Ол үшін бағалаудың мақсаттары есепке алынады, сонымен қатар, бағалаудың басты мақсаттары: оқытудың қиындықтарын анықтау, жетістікке жеткендігін көрсететін кері байланыс түрлері қолданылады.                                                  Бағалау түрлері:                                                                                                                           Бастапқы диагоностика (тест,сауалнама, бақылау)                                                      Қалыптастырушы бағалау (формативті бағалау тәсілі)                                                              Жиынтық бағалау (оқыту нәтижесін анықтау)                                                           Қалыптастырушы бағалаудың жеке, жұптық, топтық түрлері балалардың қызығушылығын туғызды.                                                                                                                                                          Математика пәнінде оқытуды бағалаумен (жиынтық бағалау) қатар, білім беру үшін бағалауды (формативтік бағалауды) пайдаланғанда, бағалау білім алудағы аса пайдалы құралға айналды. Оқыту үшін бағалау – оқушылар аз уақыт кезеңінің ішінде өз білімдерінің деңгейін өздері бағалайтын, кейін мұғалімдермен бірге өзін өзі жетілдіру жолындағы келесі қадамдарын айқындайтын үдеріс. Ашық сауалдар, білім беру міндеттерімен алмасу сияқты әдістер оқушылардың өз біліміне белсенді қатысу қабілетіне қатты әсер етеді. Егер бұл тиімді іске асырылса, оқушыларда рефлексияға уақыт қалады. Оқушылар жұппен де, өз беттерімен де білім деңгейлерін бағалауға және оған қала жеткенін түсінуге мүмкіндіктері бар.  Олар өздерін және бірін-бірі  бағалайды, бұл оқушыға бір-бірін тереңірек түсінуге ықпал етеді. Оқушылар өзінің оқу үлгерімінің деңгейін біледі және алдағы мақсаттарға  қарай жылжиды.                                                              Деңгейлі оқыту бағдарламасын математика пәніне енгізуде оқыту үрдісінің төрт кезеңінде бағалау тәсілдерін бөліп, ретімен қолдануға болады:                                                                          а) Кіріспе кезеңі: Джин Раддоктың «Оқушылармен пікірлесудің мақсаты – қабылдаушының көзқарасы тұрғысынан алғанда оқудың не екендігін түсіну, жекелеген оқушылар мен топтар үшін оқуды қалай жақсарту» деген сөзіне сүйенеміз. Бағалаудың бұл түрін алу арқылы мен оқушылардың сыни ойлау қабілеттерін шыңдап, сонымен қатар диалогқа түседі, сабақ мақсатының бірігіп ашылуына жағдай жасалады және топ арасында ынтымақтастық атмосферасының қалыптасуына көңіл бөлінеді. 

                                                           ә) Жаңа сабақтың таныстырылымы кезеңі: «Шыңға шығу» тәсілімен сыныпта дарынды және талантты балалардың ойының ұтқырлығы мен өзіндік сана сезімінің дамуын бағалау, «Түсініксіз тармақтар» әдісін жүргізіп,  үй тапсырмасын бағалау, «Оралған сұрақтар» тәсілімен оқушының білімі мен дағдыларын талдау, математика сабақтар топтамасының алғашқы сатыларын «Үш шапалақ» әдісімен бағалап,  топ ережесін нақтылау, тақырыпқа сай бейнебаяндар көрсету арқылы «Бастама-жауап-кейінгі әрекет» тәсілімен оқушыларыма жай жәнекүрделі сұрақтарын қоя отырып, оқушы көңіл күйінің, сабаққа деген ынтасының артуына көңіл бөлуді жүргізуге болады.                               б) Топ жұмыс кезеңі – мәселені шешуде өзіндік білім алуы деңгейін анықтайтын және сұрақтардың кең көлемінде шешілуін қадағалайтын күрделі үрдіс болғандықтан Бандура тәсілі бойынша топтардың бір-бірін бағалаудың  кестесін жасадым. Бұл кестеге «Үй тапсырмасының орындалуы» (толық жауап беру), «Қолжетімді нәтиже» (жобаны жақсы қорғады), «Жанама әдіс» (уақытты тиімді пайдаланды), «Әлеуметтік сенім» (басқа топты мұқият тыңдады, топ мүшелері бір біріне көмектесті), «Физиологиялық фактор» (жауап беруде қобалжу, бірін бірі тыңдамау), «Әлеуметтік қауымдастық» (тиісті ақпаратпен бөлісті, тапсырма тез орындалды, топтың ұшқырлығы байқалды) деген әдістер енгізіледі және бұл әдістердің сабақ барысында орындалуын қадағаланады.Сонымен бірге сыни тұрғыдан ойланған оқушылар сыныптастарына қосымша сұрақтар қойып, бағалау үшін тапсырмаларды күрделендіріп, өздерінің көшбасшы бола алатындықтарын көрсетеді.              в) Рефлексия кезеңінде алдымен рефлексия ұғымын төменде көрсетілгендей анықтап, жұмыстар жүргізілді. Қазіргі зерттеулерде осындай құрал ретінде рефлексияға ерекше мән берілуде. Педагогикалық рефлексия мұғалімнің өз қызметіне дәлелді түрде талдауы мен бағалауына мүмкіндік беретін, оның педагогикалық мәдениетінің маңызды аспектісі болып саналады. Зерттеушілер маманның озық тәжірибесі мен оның рефлексиялық қабілеті – кәсіби шеберлікті дамытатын негіз екендігіні дәлелдейді.               Қазіргі кездегі білім берудегі мақсат – жан-жақты, білімді, болашаққа жаңа көзқараспен қарай білетін және өзгерістерге, өмір сүруге бейім, өзіндік ой толғамы бар, қабілетті жеке тұлғаны қалыптастыру.                                                                                                             Сабақтың қызықты, сапалы өтуі тікелей мұғалімнің шеберлігіне байланысты болады. Оқыту үшін және оқу үшін бағалаудың оқушы білімінің артуына, оқушының  саналы түрде нәтижелерге бағытталған жұмыстар жүргізуіне мүмкінді береді.


Өз жұмысын және сыныптасының жұмысын критерийлерге сәйкес бағалай алады;

· Мұғалімнің көмегімен бағалау критерийлерін құрастыра алады;

· Өз бетімен бағалау критерийлерін құрастыра алады;

· Мұғалімнің өз жұмысына берген кері байланысына сәйкес қатемен жұмыс жасай алады;

· Өзінің білім деңгейін анықтап, бағалай алады.

       Пән бойынша оқушылар белгіленген критерийлерге сәйкес жұмыс жасайды, алған жиынтық бағасына риза болады. Ол өз мүмкіндігінше алған білімін өзі арттыруына мүмкіндік алады, оқушы алдағы қадамдарын өзі анықтайды. Оқушының өзін өзі реттеп бағалаудың оқыту үшін екендігін түсініп, білім алуда жоғары деңгейге қол жеткізеді. Сонымен бірге оқушылар мынадай жетістіктерге қол жеткізеді: Оқушылар өзін өзі бағалайды; ішкі мотивациясы жоғарылайды; қызығушылығы мен белсенділігі артады; өздерінің оқуын қалай жақсартуға болатынынын түсінеді; сыныптасын бағалайд; кері байланыс жасауға дағдыланады. Оқушыларды бағалау арқылы мұғалім мынадай жетістіктерге жетеді: кері байланысты қамтамасыз ету; оқуға қолайлы атмосфера жасау; бақылайды; болжайды; өзін бағалайды; интерпретация; қорытындылайды.
                       Математика сабағындағы қалыптастырушы бағалау                                               Мақсаты: Математика сабақтарында қалыптастырушы бағалау техникаларын қалай қолданатынын көрсету, оның компоненттері мен түрлеріне тоқталу.                    Критериалды бағалау. Критериалды бағалау жүйесі оқушының оқу жетістіктерінің деңгейін бағалауға арналған. Критерилердің кез келгені бойынша бағалау дегеніміз – бұл оқушының оқу мақсаттарына қаншалықты жақындаған дәрежесін, жетістік деңгейін анықтау.                                                                                                       Критериалды бағалаудың мәні. Оқушының тек жұмысы бағаланады; оқушыларға баға қою алгоритмі белгілі, оқушы өз деңгейін анықтап, өзін өзі бағалай алады; бағалау критерийі нақты оқыту мақсаттарынан тұратындықтан, оқушыға не оқытылып, үйретілді сол ғана бағаланады.                                                                                                              Математика пәнін оқытудың мақсаттары мен міндеттері                                                                  А критерийі                                                                                                                               Ұғымдар мен терминдерге мағыналы анықтамалар бере білу;Қоршаған ортаны тану үшін математикалық тілді, заңдар мен заңдылықтарды, математикалық терминдер мен ұғымдарды қолдана білу;Ғылыми ақпараттарды  түсіндіре білу.                                                                                                                                                           В критерийі                                                                                                                     Математикалық білімді, біліктілікті, дағдыны қажет жағдайда қолдану;              Тізбектелген қорытындылар жасай алу;   Математикалық нақты дәлелдеулер келтіру;                                                        Теориялық материалды меңгергенін  мысалдарымен, фактілермен көркемдеу;                                                                                                                          Бұрын өтілген материалдармен байланысты қалыптастыру;  Меңгерілген білімді басқа құбылыстар мен фактілерді түсіндіруге қолдану;   Пәнаралық байланысты көрсете білу.                                                                                                                                                      С критерийі                                                                                                                                 Фактілерді жинап, қорытындыны нақты негіздей білу;Жасаған қорытындының  дұрыстығына көз жеткізу, ой елегінен өткізу, басқа да альтернативті шешімді іздестіру;Әдіс тәсілдерді  күнделікті өмірден алынған нақты процестер мен құбылыстардың математикалық моделі ретінде қабылдау;Материалды мағыналы бөліктерге бөлу;Әр түрлі формадағы тұжырымдардан ортақ тұжырымды тани білу; Объектілерді топтау, классификациялау, жүйелеу;Заңдылықтарды анықтай білу;Шешу нәтижесін бағалау;Нәтижелерін жалпылай алу;Өтілген материалдағы практикалық идеяларды бөліп көрсету, оған өз тұрғысынан ықпал жасау.                                                                                                 D критериі                                                                                                                                     Ғылыми ақпаратты түсінікті және мазмұнды жеткізу;Ақпаратты және есептің шешімін нақты көрсете білу;Жоспарлауды ауызша және жазбаша хабарлау, пәнаралық қатынасты зерттеуді жүргізу, нәтижесін сипаттау үшін АКТ қолдана алу;Тапсырманы дұрыс орындау;Нәтижесін сауатты жаза білу;Өз көзқарасын аргументтер келтіре отырып қорғай алу;Өз пікіріне сын тұрғыдан қарау;Басқаның пікірін тыңдай білу, өз көзқарасын өзгертуге дайын болу;Топта оқу қарым қатынасын ұйымдастыру;Ұжымдық шешімнің келешегі мен салдарын алдын ала көре білу;Өзінің және сыныптастарының іс әрекетіне талдау жасап, бағалай білу.                                                                                                                                                
                                     Критериалды бағалау түрлері                                   Қалыптастырушы бағалау                                                                                                         Білім мен дағдыны меңгерудегі күнделікті жұмыс                                                                                       Оқушының ағымдағы үлгерімінің көрсеткіші                                                                    Оқушы мен мұғалім арасындағы кері байланыс                                                                             Оқу процесіндегі кемістіктерді дер кезінде жою                                                                     Саны регламенттен тыс Қорытынды баға қойғанда есептелмейді                              Жиынтық бағалау. Оқытудың деңгейлері мен циклдарын аяқтағанда жүргізіледі                           Белгілі бір периодтағы оқушының дайындық деңгейінің көрсеткіші   Қалыптастырушы бағалау                                                                                                  Жұмыс басында:

Оқушылардың қажеттілігін анықтау;

Оқушының оқу материалын меңгергенін бағалау;

Әр оқушының қызығушылығын анықтау;

Мақсаттарды көздеу.

     Жұмыс барысында:

Өздігінен және өзара қарым қатынаста жұмыс істеуін мақтау;

Алға ұмтылу мониторингісін жасау;

Түсінгенін тексеру;

Қызықтыру.
   Қалыптастырушы бағалау                                                                                                 Оқытушы үшін:

Оқытудың келесі деңгейін жоспарлау үшін тексеру жұмыстарының  нәтижесін қолданады.

Оқушыға білімін арттыру үшін пайдалы кеңестер береді.

Жұмыс нәтижесі бойынша әр оқушыға жеке-жеке  мақсаттар қояды.

Оқушы үшін:

Өз қатесі негізінде үйренуге көмектеседі;

Маңыздыны түсінуге көмектеседі;

Қолынан не келетінін түсінеді;

Білмейтін тұстарын анықтайды;

Нені істей алмайтынын түсінеді.
Қалыптастырушы бағалаудың компоненттері:
Оқытушының оқушымен кері байланысын қамтамасыз етуі.

Оқушының өз оқу процесіне  белсенді араласуы.

Бағалау нәтижесін ескере отырып, оқу процесіне түзетулер енгізу.

Бағалаудың  оқушы ынтасына әсер етуі.

Оқушының өз білімін өздігінен бағалай алуы.
Жетістікке жету алгоритмін білудің оқушы үшін көмегі:                                         Алдына қойылған міндеттерді түсінуге көмектеседі→кемістіктерді дер кезінде анықтайды→жұмыс нәтижесін өздігінен бағалай алады→мақсатқа қадамдап жетеді.             Кері байланыс                                                                                                                                      Кері байланыс бұл мақсатқа жетелейтін нақты іс әрекеттер, талас тудырған сұрақтар туралы хабарламалар мен алынған түсініктемелерден тұратын процесс.                                                       Қалыптастырушы бағалау бұл оқытушы мен оқушы арасындағы шексіз  кері байланыс легі және оқу процесін жақсартудағы оқытушы мен оқушының іс әрекетіне енгізілген түзетулер болып табылады. Кері байланыс оқытушыға оқушының оқу процесіндегі жетістігі мен кемістігі туралы хабардар болуға мүмкіндік береді. Кері байланыстың екі түрі бар: ауызша және жазбаша.                                                                                                       Кері байланыстың қай түрін қолданса да, оқытушы:                                                         Оқушы нені жақсы орындады, соны атап өту керек; қате жіберілген болса, оқушыға жұмысын жақсарту үшін нақты ұсыныстар беруі керек; бұл өте маңызды!                                Кері байланыстың құралдары: жазбаша түсіндірмелер, бақылау, қадағалау, фронтальды сұрақтар, кері байланыс түрлері.                                                                                                       Кері байланыстың оқушы үшін маңызы – бұл онық оқудағы жетістіктері мен кемістіктерін түсінуге көмектеседі және алға ұмтылау үшін нақты түсіндірмелер мен кеңестер алады.    Кері байланыстың оқытушы үшін маңызы – бұл оның өз іс әрекетіндегі кемістіктерін сезініп, өзгертулер енгізу, ізденуге итермелейді.                                                                                                 Өзін өзі бағалау, өзара бағалау және топтық бағалау                                                   Бағалаудың негізгі талаптарының бірі оқушының өз жауабына баға бере алуы, өз қатесін анықтай алуы, әр түрлі жұмыс формаларына қойылатын талаптарды білу болып табылады.                                                                                                             Қорытынды                                                                                                                                     Білім сапасын көтеру үшін, қалыптастырушы бағалаудың әр түрлі техникаларын жүйелі түрде, көздеген бағытта қолдану керек.                                                                                      Бағалау мақсаттарына сәйкес әр түрлі техникаларын таңдай алуы керек.                     Нәтижелерді жинақтау бұл қалыптастырушы бағалау техникасын қолданудың міндетті элементі.Оқытушыда оқушылардың жетістігін тіркейтін журналы болу керек.                                                                                                                             Тексерілген жұмыс нәтижелерін талдай отырып, оқытушы оқушыларға неғұрлым қиындық туғызған тапсымалар мен сұрақтарды анықтауы керек. Соған байланыста өз жұмыс жоспарына өзгертулер енгізуі керек.

